[{"text_idx": "#000004", "text": "Yn yr astudiaeth dair rhan hon, mae Philip Cowan yn archwilio dulliau o gyd-awduraeth mewn gwneud ffilmiau cydweithredol i gynnig ffyrdd newydd o adnabod, priodoli, a gwerthuso gwaith creadigol sinematograffwyr."}, {"text_idx": "#000005", "text": "Yn rhan gyntaf yr astudiaeth, mae Cowan yn herio'r dull auteur blaenllaw tuag at astudiaethau ffilm sy'n canolbwyntio ar y cyfarwyddwr, gan feirniadu datblygiad hanesyddol theori awduraeth a darparu dadansoddiad cyfoes o ro\u0302l awdurol y sinematograffydd wrth greu delweddau sy'n cyfleu ystyr drwy eu lluniad."}, {"text_idx": "#000006", "text": "Yn ail ran yr astudiaeth, mae Cowan yn datblygu tacsonomeg newydd, gynhwysfawr o elfennau esthetig swyddogaethol o'r ddelwedd symudol trwy syntheseiddio a diweddaru gwaith damcaniaethwyr ffilm blaenorol, er mwyn diffinio cymhlethdodau cyfansoddiad, symud, a goleuo."}, {"text_idx": "#000007", "text": "Yn olaf, drwy ddefnyddio'r dull cydawdur a'r offer dadansoddol a ddatblygwyd yn rhan dau o'r llyfr, mae Cowan yn darparu ail-archwiliad manwl o waith Gregg Toland, gan dynnu sylw at esgeulustod hanesyddol cyfraniad artistig y sinematograffydd i wneud ffilmiau a datblygu dull newydd o ddadansoddi sinematograffi gyfoes."}, {"text_idx": "#000008", "text": "Disgrifiwyd y llyfr newydd hwn fel, \"Cyfrol angenrheidiol i unrhyw un sydd a\u0302 diddordeb mewn posibiliadau mynegiannol ffilm Americanaidd fel ffurf diwylliant modern\" (Dana Polan, Prifysgol Efrog Newydd). \"Mae'r astudiaeth arloesol hon yn darparu cyfraniad mawr i ddealltwriaeth feirniadol a gwerthfawrogiad y grefft o sinematograffi \" (Duncan Petrie, Prifysgol Efrog)."}, {"text_idx": "#000012", "text": "Athro o PDC yn cael ei wobrwyo am gyflawniad eithriadol yng ngw\u0302yl ffilm UDA"}]